వాసుదేవ్ కృష్ణాజీ నాయక్

వాసుదేవ్‌ కృష్ణాజీ నాయక్‌ తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంద్రప్రదేశ్ రాష్ట్రంలో పదేండ్ల పాటు డిప్యూటీ స్పీకర్‌గా పని చేశాడు.

వాసుదేవ్ కృష్ణాజీ నాయక్ మాతృభాష మరాఠీ అయినప్పటికీ వీరి పూర్వీకులు కర్నూలు జిల్లా ద్రోణాచలం సమీప గ్రామంలో స్థిరపడటం వలన తెలుగు చక్కగా మాట్లాడేవాడు.

రాజకీయ జీవితం
వాసుదేవ్‌ కృష్ణాజీ నాయక్‌ 1957లో ఆంధ్రప్రదేశ్ రాష్ట్ర శాసనసభకు జరిగిన ఎన్నికలలో  సుల్తాన్ బజార్ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికై శాసనసభలో వివిధ కమిటీలలో సభ్యునిగా, అంచనాల కమిటీ అధ్యక్షునిగా పని చేశాడు. ఆయన 1962లో సుల్తాన్ బజార్ నియోజకవర్గం నుండి, 1967లో గగన్ మహల్ నియోజకవర్గం నుండి జరిగిన వరుసగా ఎమ్మెల్యేగా ఎన్నికై ఆంధ్రప్రదేశ్ శాసనసభ డిప్యూటీ స్పీకర్‌గా పని చేశాడు.

1962లో ఈయన శాసనసభ ఉపసభాపతి పదవికి ఏకగ్రీవంగా ఎన్నికయ్యాడు

మూలాలు

వర్గం:ఆంధ్రప్రదేశ్ శాసన సభ్యులు (1957)
వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1967)